মহাশূন্যে অসুস্থ মহাকাশচারী! ফিরিয়ে আনতে কী করল NASA? দেখুন ভিডিও

ওয়েব ডেস্ক: মহাকাশে (Space) গিয়ে অসুস্থ হয়ে পড়েছিলেন এক মহাকাশচারী (Astronaut)। পৃথিবীতে ফিরিয়ে চিকিৎসা না করলে তাঁর প্রাণ বিপন্ন হতেও পারত। এই অবস্থায় নির্ধারিত সময়ের আগেই আন্তর্জাতিক মহাকাশ স্টেশন (International Space Station) থেকে ওই মহাকাশচারীকে মাটিতে ফিরিয়ে আনল নাসা (NASA)। কোনওরকমের ঝাঁকুনি বা বাধা ছড়াই পৃথিবীর বুকে ল্যান্ড করল ক্রু-১১ ড্রাগন ক্যাপসুল। মহাকাশ গবেষণার ইতিহাসে এ এক বিরল ঘটনা। বলা বাহুল্য, প্রথমবার মেডিক্যাল ইভাকুয়েশন (Medical Evacuation) করে ফিরিয়ে আনা হল মহাকাশচারীদের।

জানা গিয়েছে, মহাকাশ অভিযানে আইএসএস-এ অসুস্থ হয়ে পড়েন এই মহাকাশচারী। তার পর থেকেই শুরু হয় তাঁকে পৃথিবীতে ফিরিয়ে আনার তোড়জোড়। বৃহস্পতিবার ভারতীয় সময় দুপুর ২.১১-এর দিকে নাসার চার জন মহাকাশচারীকে নিয়ে ক্রু-১১ ড্রাগন সিরিজের ‘এনডেভার’ মহাকাশযান নিরাপদে প্রশান্ত মহাসাগরের দক্ষিণ ক্যালিফোর্নিয়ার উপকূলের কাছে অবতরণ করে।

আরও পড়ুন: ডেডলাইন ২০৩২! ধেয়ে আসছে চাঁদের সম্ভাব্য মৃত্যু! কী জানাল NASA?

নাসা জানিয়েছে, আপদকালীন পরিস্থিতির জন্য নির্ধারিত সময়ের প্রায় এক মাস আগেই এই দলটিকে পৃথিবীতে ফেরানো হয়। এই দলে ছিলেন আমেরিকার নাসা-র জেনা কার্ডম্যান ও মাইক ফিনকে, জাপানের জ্যাক্সা-র কিমিয়া ইউই এবং রাশিয়ার রসকসমস-এর কসমোনট ওলেগ প্লাতোনভ।

নাসা জানিয়েছে, এই দলের এক সদস্যের অসুস্থতার কারণে চিকিৎসার জন্য তাঁকে পৃথিবীতে ফিরিয়ে আনা হয়েছে। উল্লেখযোগ্য বিষয় হল, ১৯৯৮ সালে আইএসএস চালু হওয়ার পর এই প্রথমবার এভাবে মেডিক্যাল ইভাকুয়েশন সম্পন্ন হল।

Splashdown of Dragon confirmed – welcome back to Earth, @zenanaut, @AstroIronMike, @Astro_Kimiya, and Oleg! pic.twitter.com/2Yrgvy6DJO

— SpaceX (@SpaceX) January 15, 2026